《陪湛甘泉游白云》
明代·袁邮

振衣扶杖蹑高峰，四望群山尽仰宗。深树日晴多鸟语，古潭云暖有归龙。

林泉胜概今全得，城市心情觉尽空。回首羊城天咫尺，丹楼碧阁晚烟濛。

作者简介：袁邮，字伯高，号温溪。东莞人。师事湛若水。明世宗嘉靖三年（一五二四）贡生。授万载训导。历湘潭教谕、庆远府教授。民国《东莞县志》卷五七、民国张其淦《东莞诗录》卷一一有传。